
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 755 

20 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση και ορισμός μελών Επιτροπής Παρακολού¬ 
θησης - Παραλαβής του έργου «Ανάπτυξη και Λει¬ 
τουργία Κεντρικού Συστήματος Πληροφόρησης, Υπο¬ 
στήριξης και Διασύνδεσης των Γραφείων ΑΡΙΑΔΝΗ» 1 
Καταβολή αναδρομικών οικογενειακής παροχής στους 

συνταξιούχους των Ν.Π.Δ.Δ. του Ν. 3163/1995. 2 

Αποζημίωση μελών επιτροπών για τις επαναληπτικές 
εξετάσεις μετεγγραφών φοιτητών εξωτερικού στα 
Πανεπιστήμια της χώρας και επαναληπτικές κατα¬ 
τακτήριες εξετάσεις πτυχιούχων τριτοβάθμιας εκ¬ 
παίδευσης στα Πανεπιστήμια της χώρας που διε- 


νεργούνται μετά από αποφάσεις Δικαστηρίου. 3 

Μεταβίβαση αρμοδιότητας του Αρχηγού Γενικού Επι¬ 
τελείου Στρατού σε Ανώτατους - Ανώτερους Αξιω¬ 
ματικούς του Στρατού Ξηράς. 4 

Καθορισμός χορηγουμένων ατομικών εφοδίων στο 
προσωπικό ιδιωτικού δικαίου ορισμένου χρόνου 

του Πυροσβεστικού Σώματος. 5 

Συγκρότηση Ομάδας Διοίκησης Έργου για το Ε.Π. 
«Κοινωνία της Πληροφορίας». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων σε αποφάσεις του Υπουργού 
Εθνικής Παιδείας και Θρησκευμάτων. 7 


ΑΠΟΦΑΣΕΙ Σ 

Αριθ. ΔΙΔΚ/Φ.38/2/10982 (1) 

Συγκρότηση και ορισμός μελών Επιτροπής Παρακολού¬ 
θησης - Παραλαβής του έργου «Ανάπτυξη και Λει¬ 
τουργία Κεντρικού Συστήματος Πληροφόρησης, Υπο¬ 
στήριξης και Διασύνδεσης των Γ ραφείων ΑΡΙΑΔΝΗ». 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 31 του Ν. 3013/1.5.2002 (ΦΕΚ 102/ 


Α/1.5.2002) «Αναβάθμιση της Πολιτικής Προστασίας και 
άλλες διατάξεις». 

β) Της παρ. 18 του άρθρου 18 του Ν. 2503/1997 (ΦΕΚ 
107/Α/30.5.1997) «Διοίκηση, Οργάνωση, στελέχωση της 
Περιφέρειας, ρύθμιση θεμάτων για την τοπική Αυτοδιοί¬ 
κηση και άλλες διατάξεις». 

γ) Του άρθρου 6 παρ. 3 του Ν. 2286/1995 (ΦΕΚ 19/Α/ 
1.2.1995) «Προμήθειες του δημόσιου τομέα και ρυθμίσεις 
συναφών θεμάτων». 

δ) Της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

ε) του άρθρου 27 του Π.Δ. 394/1996 (ΦΕΚ 266/Α/ 
4.12.1996) «Κανονισμός Προμηθειών Δημοσίου (Κ.Π.Δ.)». 

στ) Του Π.Δ. 370/1995 (ΦΕΚ 199/Α/95) «Προσαρμογή 
της Ελληνικής Νομοθεσίας περί προμηθειών του Δημοσί¬ 
ου προς το Κοινοτικό δίκαιο κ.λ.π., όπως τροποποιήθηκε 
μεταγενέστερα με το Π.Δ. 105/2000 (ΦΕΚ 100/Α/2000). 

ζ) Της οδηγίας 92/50/ΕΟΚτου Συμβουλίου της 18ης Ιου¬ 
λίου 1992 για το συντονισμό των διαδικασιών δημοσίων 
συμβάσεων υπηρεσιών. 

η) Της οδηγίας 97/52/ΕΚ του Ευρωπαϊκού Κοινοβουλί¬ 
ου και του Συμβουλίου της 13ης Οκτωβρίου 1997 περί 
τροποποιήσεων των οδηγιών 92/50/ΕΟΚ περί συντονι¬ 
σμού των διαδικασιών σύνταξης συμβάσεων υπηρεσιών, 
συμβάσεων δημοσίων προμηθειών και συμβάσεων δημο¬ 
σίων έργων αντιστοίχως. 

θ) Του Ν. 2880/2001 (ΦΕΚ 9/Α/30.1.2001) «Πρόγραμμα 
Πολιτεία για τη μεταρρύθμιση και τον εκσυγχρονισμό της 
δημόσιας Διοίκησης» 

ι) Του Ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος Κοινοτικού Πλαισίου 
Στήριξης και άλλες διατάξεις». 

ια) Του άρθρου 27 του Ν. 2081/1992 (ΦΕΚ 154/Α/1992) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις», με το οποίο 
προστέθηκε άρθρο 29Α στο Ν. 1558/1985 (ΦΕΚ 
137/Α/1985), όπως τελικά αντικαταστάθηκε με το άρθρο 1 
του Ν.2469/1997 (ΦΕΚ38/Α/14.3.1997). 

ιβ) Του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιγ) Του Π.Δ. 400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Τηναριθμ. 13587/25.4.2001 απόφαση του Υπουργεί¬ 
ου, περί προκήρυξης ανοιχτού διαγωνισμού για την επι¬ 
λογή αναδόχου για το έργο «Ανάπτυξη και Λειτουργία Κε¬ 
ντρικού Συστήματος Πληροφόρησης Υποστήριξης και 
Διασύνδεσης των Γραφείων ΑΡΙΑΔΝΗ». 

3. Την αριθμ. 11731/1.4.2002 απόφαση του Υπουργεί¬ 
ου, με την οποία κατακυρώθηκε το αποτέλεσμα του δια¬ 
γωνισμού αρ. προκήρυξης 13587/25.4.2001 για την επι¬ 
λογή αναδόχου για το έργο «Ανάπτυξη και Λειτουργία Κε¬ 
ντρικού Συστήματος Πληροφόρησης Υποστήριξης και 
Διασύνδεσης των Γ ραφείων ΑΡΙΑΔΝΗ». 

4. Την από 2.8.2002 σύμβαση η οποία υπεγράφη μετα¬ 
ξύ του ΥΠ,.ΕΣ.Δ.Δ.Α.καιτης εταιρείας «ΕΙΔΗΣΕΟΦΩΝΙΚΗ 
ΕΛΛΑΣ-ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΥΠΗΡΕΣΙΕΣ 
ΤΗΛΕΗΧΟΠΛΗΡΟΦΟΡΗΣΗΣ ΝΕ\Λ/3ΡΗΟΝΕ ΗΕϋ_Α8 3.Α. 
ΑΙΟΟΤΕΧ» και διακριτικό τίτλο «ΝΕ\Λ/3ΡΗΟΝΕ ΕΛΛΑΣ 
ΑΕ» για την υλοποίηση του έργου «Ανάπτυξη και Λειτουρ¬ 
γία Κεντρικού Συστήματος Πληροφόρησης Υποστήριξης 
και Διασύνδεσης των Γ ραφείων ΑΡΙΑΔΝΗ» 

5. Την αριθ. πρωτ. 145/29.1.2004 απόφαση του Υπουρ¬ 
γού ΕΣ.Δ.Δ.Α. σύμφωνα με την οποία η Γενική Γραμματεία 
Δημόσιας Διοίκησης και Ηλεκτρονικής Διακυβέρνησης εί¬ 
ναι ο αρμόδιος φορέας για τη διαχείριση των ενταγμένων 
έργων στη ΣΑΕ 055/3 στα πλαίσια του Ε.Π. «ΚτΠ». 

6. Την ανάγκη συγκρότησης επιτροπής για την παρακο¬ 
λούθηση, την παραλαβή και την εν γένει υλοποίηση του 
ανωτέρω έργου. 

7. Το γεγονός ότι παραιτήθηκε ο Πρόεδρος και ο Ανα¬ 
πληρωτής Πρόεδρος της Επιτροπής παρακολούθησης 
και παραλαβής του έργου «Ανάπτυξη και Λειτουργία Κε¬ 
ντρικού Συστήματος Πληροφόρησης Υποστήριξης και 
Διασύνδεσης των Γ ραφείων ΑΡΙΑΔΝΗ» 

8. Τη ΔΙΔΚ/Φ1/2/6139 (ΦΕΚ 527/Β/24.3.2004) εξουσιο- 
δοτική απόφαση «Ανάθεση αρμοδιοτήτων στους Υφυ¬ 
πουργούς ΕΣ.Δ.Δ.Α.». 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Συγκροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης επταμελή Επιτροπή για την 
παρακολούθηση, παραλαβή και υλοποίηση του έργου 
«Ανάπτυξη και Λειτουργία Κεντρικού Συστήματος Πληρο¬ 
φόρησης Υποστήριξης και Διασύνδεσης των Γ ραφείων 
ΑΡΙΑΔΝΗ». 

Β. Ορίζουμε τα μέλη της ανωτέρω Επιτροπής ως 
εξής: 

1. Τζιώκα Ελευθέριο, υπάλληλο του κλάδου ΠΕ Πληρο¬ 
φορικής με Α' βαθμό της ΓΓΔΔΗΔ/ΥΠΕΣΔΔΑ, Προϊστάμε¬ 
νο του Τμήματος Ανάπτυξης Μηχανογραφικών Εφαρμο¬ 
γών της Δ/νσης Ηλεκτρονικής Επεξεργασίας Στοιχείων, 
ως Πρόεδρο. 

2. Γρίβα Αθανάσιο, υπάλληλο του κλάδου ΠΕ Διοικητι¬ 
κής Οργάνωσης με Α' βαθμό της ΓΓΔΔΗΔ/ΥΠΕΣΔΔΑ, ως 
μέλος και Αναπληρωτή Πρόεδρο. 

3. Κουρεντή Δήμητρα, υπάλληλο του κλάδου ΠΕ Διοικητι¬ 
κής Οργάνωσης με Α' βαθμό της ΓΓΔΔΗΔ/ΥΠΕΣΔΔΑ, Προϊ- 
σταμένη του Τμήματος Οργάνωσης Περιφερειακής Διοίκη¬ 
σης της Δ/νσης Οργανωτικής Ανάπτυξης, ως μέλος. 

4. Νίκου Νικόλαο, υπάλληλο του κλάδου ΠΕΔιοικητικής 


Οργάνωσης με Α' βαθμό της ΓΓΔΔΗΔ/ΥΠΕΣΔΔΑ, Προϊ¬ 
στάμενο του Τμήματος Εκδόσεων και Γραμ/κής - Λογ/κης 
Εξυπηρέτησης της Δ/νσης Οικονομικού, ως μέλος. 

5. Παπαχρήστου Γεωργία, υπάλληλο του κλάδου ΔΕ Δι¬ 
οικητικού - Λογιστικού με Β' βαθμό της ΓΓΔΔΗΔ/ 
ΥΠΕΣΔΔΑ, αποσπασμένη σε προσωρινή ομοιόβαθμη θέ¬ 
ση στο Πολιτικό Γ ραφείο του Υφυπουργού ΕΣ.Δ.Δ.Α., ως 
μέλος. 

6. Μαλαγάρη Ασπασία, υπάλληλο του κλάδου ΠΕ Οικο¬ 
νομικών Επιθεωρητώντου Υπουργείου Οικονομίας και Οι¬ 
κονομικών, αποσπασμένη στο Πολιτικό Γραφείο του 
Υπουργού ΕΣ.Δ.Δ.Α., ως μέλος. 

7. Λεφαντζή Δημήτριο, υπάλληλο του κλάδου ΔΕ Προ¬ 
σωπικού Η/Υ με Β' βαθμό, ως μέλος. 

Γραμματείςτης Επιτροπής ορίζονται οι: 

1. Σημηριώτου Κωνσταντίνα, υπάλληλος του κλάδου 
ΠΕ Κοινωνικού της ΓΓ ΔΔΗΔ/ΥΠΕΣΔΔΑ με Β' βαθμό. 

2. Κατσαρή Βασιλική, υπάλληλος του κλάδου ΔΕ Διοι¬ 
κητικού του ΥΠΕΣΔΔΑ με Α' βαθμό. 

Γ. Έργο της Επιτροπής είναι: 

Η χάραξη στρατηγικής του έργου - πορεία και υλοποίη¬ 
ση του έργου. 

Ο συντονισμός της προόδου του έργου. 

Η παρακολούθηση για την ορθή εφαρμογή της σχετι¬ 
κής σύμβασης καθώς και την παραλαβή και αποδοχή του 
όλου έργου. 

Ειδικότερα το έργο της επιτροπής συνίσταται: 

- Στην παρακολούθηση και έλεγχο της πορείας του έρ¬ 
γου με βάση το χρονοδιάγραμμα. 

- Στην κατάρτιση του αναλυτικού πλάνου του έργου σε 
συνεργασία με τις ομάδες έργου και τους υπεύθυνους 
συμβούλους - συνεργάτες της Εταιρείας. 

- Στον προγραμμτισμό και συντονισμό των συναντήσε¬ 
ων εργασίας με την Εταιρεία και γενικά τη διαχείριση της 
όλης «επιχειρηματικής σχέσης» μεταξύ του Υπουργείου 
και της Εταιρείας. 

- Στην εισήγηση και ενημέρωση του Υπουργείου για την 
πρόοδο του έργου και τα τυχόν προβλήματα. 

- Στην παροχή υλικού, εγγράφων, στοιχείων και ότι άλ¬ 
λο απαιτείται από πλευράς του Υπουργείου για την υλο¬ 
ποίηση του έργου από την Εταιρεία. 

- Στην εκτέλεση όλων των παραλαβών των παραδόσε¬ 
ων, σύμφωνα με τα οριζόμενα στη σχετική σύμβαση. 

- Στην παράδοση στον ανάδοχο του τυχόν διαθέσιμου 
πληροφοριακού υλικού, το οποίο είναι χρήσιμο για την 
εκτέλεση του έργου καιτο οποίο θα συγκεκριμενοποιείται 
σταδιακά κατά τη διαδικασία υλοποίησης του έργου. 

Δ. Η Επιτροπή συνεδριάζει εντός και εκτός του κανονι¬ 
κού ωραρίου λειτουργίας των δημοσίων υπηρεσιών, σύμ¬ 
φωνα με τις ισχύουσες διατάξεις περί συλλογικών οργά¬ 
νων. Η χρονική διάρκεια λειτουργίας της Επιτροπής συ¬ 
μπίπτει με την ολοκλήρωση του έργου, για το οποίο 
συγκροτείται. 

Ε. Στην Επιτροπή παρακολούθησης και παραλαβής πα¬ 
ρέχεται τεχνική βοήθεια στήριξης απάτην Ανώνυμη Εται¬ 
ρεία «Κοινωνία της Πληροφορίας Α.Ε.», σύμφωνα με τις 
διατάξεις της παρ. 2 του άρθρου 29 του Ν. 2860/2000 και 
του άρθρου 1 της κοινής υπουργικής απόφασης αριθμ. 
10071/23.3.2001. 

ΣΤ. Η ισχύς της απόφασης αυτής αρχίζει από 10.3.2004. 

Ζ. Η με αριθ. πρωτ. 32484/21.8.2002 όμοια απόφαση κα- 
ταργείται. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. Φ10321/7598/367 (2) 

Καταβολή αναδρομικών οικογενειακής παροχής στους 
συνταξιούχους των Ν.Π.Δ.Δ. του Ν. 3163/1995. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 26 του Ν. 3205/2003 (ΦΕΚ 
297 Α'). 

2. Την οικ.2/3013/0022/20.1.2004 (ΦΕΚ 70 Β') απόφαση 
του Υπουργού Οικονομίας και Οικονομικών «Καταβολή 
αναδρομικών οικογενειακής παροχής». 

3. Την ανάγκη ρύθμισης των απαιτήσεων των συνταξι¬ 
ούχων του ειδικού συνταξιοδοτικού καθεστώτος του ΙΚΑ 
(Ν. 3163/1955 αρ. 1), που προέρχονται από τη μη σύγ¬ 
χρονη καταβολή και στους δύο συζύγους της οικογενεια¬ 
κής παροχής του άρθρου 12 του Ν. 2470/1997 κατά το 
χρονικό διάστημα από 1.3.2001 μέχρι 30.6.2002. 

4. Τις διατάξειςτου άρθρου 5του Ν. 2592/1998 (ΦΕΚ57 Α'). 

5. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα (ΑΊ37). 

6. Την αριθμ. 14650/ΔΙΟΕ85/17.3.2004 (ΦΕΚ 519 Β'/ 
17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

7. Το Π.Δ. 213/1992 «Οργανισμός της Γενικής Γραμμα- 
τείας Κοινωνικών Ασφαλίσεων» του Υπουργείου Υγείας 
Πρόνοιας και Κοινωνικών Ασφαλίσεων (Α' 102). 

8. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων στο Υπουργείο Εργασίας» 
(Α' 201). 

9. Την αριθμ. Υ1/10.3.2004 (ΦΕΚ 513) απόφαση του 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

10. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΙΚΑ (ΚΑΕ 
0617) από την καταβολή της οικογενειακής παροχής 
τριών εκατομμυρίων ευρώ (3.000.000) περίπου για τους 
συνταξιούχους του ειδικού συνταξιοδοτικού καθεστώ¬ 
τος, η οποία αναλύεται ως εξής: 

α. Γιατο οικονομικό έτος 2004, ένα εκατομμύριο εκατό 
χιλιάδες ευρώ (1.100.000) περίπου. 

β. Για το οικονομικό έτος 2005, εννιακόσιες πενήντα χι¬ 
λιάδες ευρώ (950.000) περίπου. 

γ. Για το οικονομικό έτος 2006, εννιακόσιες πενήντα χι¬ 
λιάδες ευρώ (950.000) περίπου. 

Για το τρέχον έτος η δαπάνη θα αντιμετωπισθεί από τις 
εγγεγραμμένες πιστώσεις του εν λόγω προϋπολογισμού. 
Για καθένα από τα επόμενα έτη, από τις πιστώσεις που θα 
εγγράφονται για το σκοπό αυτό, χωρίς πρόσθετη κρατική 
επιχορήγηση, αποφασίζουμε: 

1. Οι αναδρομικές απαιτήσεις που προκύπτουν από τη 
μη σύγχρονη καταβολή της οικογενειακής παροχής του 


άρθρου 12 του Ν. 2470/97 και στους δύο συζύγους, για το 
χρονικό διάστημα από 1.3.2001 έως 30.6.2002 (16 μήνες 
συνολικά), εξοφλούνται τμηματικά σε τρεις ετήσιες δό¬ 
σεις, ως εξής: 

α. Η πρώτη δόση καταβάλλεται εντός του πρώτου εξα¬ 
μήνου του έτους 2004, για τις απαιτήσεις του χρονικού 
διαστήματος από 1.03.2001 έως 31.08.2001 (6 μήνες) 

β. Η δεύτερη δόση καταβάλλεται το μήνα Φεβρουάριο 

2005, για τις απαιτήσεις του χρονικού διαστήματος από 
1.09.2001 έως 31.01.2002 (5 μήνες). 

γ. Η τρίτη δόση καταβάλλεται το μήνα Φεβρουάριο 

2006, για τις απαιτήσεις του χρονικού διαστήματος από 
1.02.2002 έως 30.06.2002 (5 μήνες). 

2. Συνολικές απαιτήσεις μέχριτου ποσού των 250 ευρώ 
ανά δικαιούχο, εξοφλούνται εφάπαξ. 

3. Τα ποσά της κάθε δόσης καταλογίζονται στον ΚΑΕ 
0617 του οικείου φορέα, εμφανίζονται στα εισοδήματα 
του οικονομικού έτους κατά το οποίο εισπράττονται από 
τους δικαιούχους, υπόκεινται στις νόμιμες κρατήσεις της 
οικογενειακής παροχής και σε φορολογία εισοδήματος. 

4. Ποσά που τυχόν έχουν επιδικαστεί με δικαστικές απο¬ 
φάσεις και αναφέρονται στο χρονικό διάστημα από 
1.3.2001 έως 30.6.2002 συμψηφίζονται με τα ποσά της 
παρούσας. 

Σε περίπτωση που για το ως άνω χρονικό διάστημα ή μέ¬ 
ρος αυτού έχει εξοφληθεί απαίτηση που απορρέει από δι¬ 
καστική απόφαση, το εξοφληθέν ποσό συμψηφίζεται με 
τα αναλογούντα ποσά της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΠΑΣΧΟΛΗΣΗΣ & ΚΟΙΝ. ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 2/19936/0022 (3) 

Αποζημίωση μελών επιτροπών για τις επαναληπτικές εξε¬ 
τάσεις μετεγγραφών φοιτητών εξωτερικού στα Πανε¬ 
πιστήμια της χώρας και επαναληπτικές κατατακτήριες 
εξετάσεις πτυχιούχωντριτοβάθμιας εκπαίδευσης στα 
Πανεπιστήμια της χώρας που διενεργούνται μετά από 
αποφάσεις Δικαστηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1, 2, 3 και 9 του Ν. 1865/ 
1989 (ΦΕΚ 210/1989 Α’) «Μετεγγραφές φοιτητών και 
σπουδαστών εσωτερικού - εξωτερικού κ.λπ.» και του άρ¬ 
θρου 1 παρ. 7του Ν. 2233/1994 (ΦΕΚ 141/1994 Α’). 

2. Τις διατάξειςτου Ν. 3205/2003. 

3. Την εισήγηση της ΚΕΕΜΕ που διαβιβάστηκε με το 
αριθ. 299/21.11.2003 και 625/1.4.2004 έγγραφά της. 

4. Τις διατάξειςτου Ν. 2517/1997 (ΦΕΚ 160/1997 Α’). 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για κάθε περίπτωση επαναλη¬ 
πτικής εξέτασης, σεβάροςτου Προϋπολογισμού του Αρι- 
στοτελείου Πανεπιστημίου ύψους (84.427 € *4) = 
337.708€ γιατοτρέχονοικονομικόέτος,εφόσονοαριθ- 
μός των υποψηφίων είναι μεγαλύτερος από 200. Γ ια την 

ανωτέρω δαπάνη έχει εγγράφει πίστωση στους ΚΑΕ του 
Προϋπολογισμού του Αριστοτελείου Πανεπιστημίου 
Θεσσαλονίκης. 

6. Την αριθ. 14650/20Ε85 (ΦΕΚ 519 Β/17.3.2004 κοινή 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

Α. Καθορίζουμε την αποζημίωση των μελώντης ΚΕΕΜΕ 
του Συμβουλίου Εξετάσεων, των λοιπών επιτροπών και 
ομάδων εργασίας καθώς και των εποπτών επιτηρητών 
εξεταστών, βαθμολογητών και αναβαθμολογητών που 
διενεργούν επαναληπτικές εξετάσεις πτυχιούχων για τις 
μετεγγραφές φοιτητών από ισότιμα Πανεπιστήμια του 
εξωτερικού σε Πανεπιστήμια του εσωτερικού και επανα¬ 
ληπτικές κατατακτήριες εξετάσεις πτυχιούχων τριτοβάθ¬ 
μιας εκπαίδευσης στα πανεπιστήμια της χώρας, στο Αρι- 
στοτέλειο Πανεπιστήμιο Θεσσαλονίκης, ως εξής: 

1. Κεντρική Επιτροπή Εξετάσεων Μετεγγραφών Εξωτε¬ 
ρικού (ΚΕΕΜΕ): 

Αποζημίωση Προέδρου, μελών και γραμματέα της Επι¬ 
τροπής 

(20 μέλη χ 4 συνεδριάσεις χ 100 € ) 8000 € 
Οδοιπορικά και ημερήσια αποζημίωση μελών της επι¬ 
τροπής που είναι εκπρόσωποι των λοιπών ΑΕΙ πλην του 
Αριστοτελείου και Μακεδονίας 
(17 μέλη χ 4 συνεδριάσεις χ 150 € ) 10200 € 

2. Συμβούλιο Εξετάσεων: 

Αποζημίωση μελώντου Συμβουλίου 

(5 μέλη +1 γραμματέα χ 5 συνεδριάσεις χ 65 € ) 1950 

€ 

3. Βοηθοί Γραμματείς Κεντρικής Επιτροπής και Συμ¬ 
βουλίου Εξετάσεων: 

Αποζημίωση βοηθών Γραμματείας 
(6 μέλη χ ΙΟσυνεδριάσεις χ 40 € ) 2400 € 

4. Επιτροπή Μηχανογραφικής επεξεργασίας στοιχείων: 
Αποζημίωση ομάδας τεχνικής υποστήριξης, λειτουρ¬ 
γίας μηχανογραφικών συστημάτων και εξαγωγής αποτε¬ 
λεσμάτων 

(5 μέλη χ 8 συνεδριάσεις χ 35 € ) 1400 € 

Αποζημίωση μελών γραμματειακής υποστήριξης, κατα- 
χώρησης και ελέγχου των στοιχείων 
(5 μέλη χ 5 συνεδριάσεις χ 30 € ) 750 € 

5. Ομάδα δακτυλογράφησης των επιλεγέντων θεμάτων 
Αποζημίωση ομάδας δακτυλογράφησης των θεμάτων 
(6 μέλη χ 4 συνεδριάσεις χ 30 € ) 720 € 

6. Ομάδα για την επικουρία του έργου της επιλογής των 
θεμάτων και αναπαραγωγής αυτών 

Αποζημίωση ομάδας αναπαραγωγής θεματών 
(6 μέλη χ 4 συνεδριάσεις χ 30 € ) 720 € 

7. Επιτροπή παραλαβής και φύλαξης γραπτών 
Αποζημίωση επόπτη βαθμολογικού κέντρου 

(4 μέλη χ 5 συνεδριάσεις χ 35€ ) 700 € 

8. Επόπτες και Επιτηρητές 
Αποζημίωση Εποπτών 

(3 μέλη χ 4 ημέρες χ 35€ )420€ 

Αποζημίωση Επιτηρητών 

(20 μέλη χ 4 ημέρες χ32€ )2560€ 

9. Επιτροπή αποκάλυψης του βαθμού α’ βαθμολογητή 
Αποζημιώσεις μελών επιτροπής 

(5 μέλη χ 3 ημέρες χ 30€ )450€ 


10. Εισηγητές θεμάτων 

Αποζημίωση μελών ΔΕΠ που επιλέγουν τα θέματα 
(15 ομάδες χ 3 μαθήματα χ 3 εξεταστές χ 82,2€ ) 
11097€ 

Οδοιπορικά και αποζημίωση 135 μελών ΔΕΠ 
(135 μέλη χ 150€ ) 20250€ 

11. Βαθμολογητές 

Πάγια αποζημίωση βαθμολογητών 
(90 μέλη ΔΕΠ χ 60 € ) 5400€ 

Αποζημίωση για βαθμολογητές κάθε γραπτού δοκιμίου 
(210 υποψήφιοι χ 3 γραπτά χ 2 βαθμολογητές χ 3€ ) 
3780 € 

12. Αναβαθμολογητές 

Πάγια αποζημίωση αναβαθμολογητών 
(15 ομάδες χ 3 μαθήματα χ 1 αναβαθμολογητήςχ60€ ) 
2700€ 

Αποζημίωση για αναβαθμολόγηση 

(20 υποψήφιοι χ 3 γραπτά χ 1 αναβαθμολ. χ3€ ) 180€ 

Οδοιπορικά έξοδα και ημερήσια αποζημίωση 

(45 μέλη ΔΕΠ χ 250€ )6750€ 

Β. Καθορίζουμε τις λειτουργικές δαπάνες για την προ¬ 
μήθεια τετραδίων για τις εξετάσεις φοριαμών, εντύπων, 
σφραγίδων, φωτοαντιγραφικού υλικού, ταχυδρομικών, 
τηλεματικής και ειδών πληροφορικής για τις μετεγγρα¬ 
φές εξωτερικού το ποσό των 4000€ . 

Γ. Καθορίζουμε τα απαιτούμενα δικαιολογητικά και πα¬ 
ραστατικά στοιχεία για την καταβολή της προβλεπόμενης 
αποζημίωσης στα μέλη των επιτροπών και ομάδων εργα¬ 
σίας της παρούσης απόφασης ως ακολούθως: 

1. Πράξη ορισμού της Επιτροπής 

2. Βεβαίωση συμμετοχής στις εργασίες των επιτροπών 
των ομάδων εργασίας από τον Πρόεδρο της ΚΕΕΜΕ 

3. Ημερολόγιο κίνησης 

4. Λοιπά δικαιολογητικά δαπανών και παραστατικά 
στοιχεία που προβλέπονται από τις κείμενες διατάξεις για 
την καταβολή οδοιπορικών εξόδων και ημερήσιας αποζη¬ 
μίωσης στους υπαλλήλους του Δημοσίου. 

Δ. 1. Οι επαναληπτικές εξετάσεις δεν δύναται να 
υπερβούντιςτέσσερις το έτος και για τις δύο κατηγορίες 
επαναληπτικών εξετάσεων και το ποσό του Προϋπολογι¬ 
σμού για κάθε επαναληπτική εξέταση, ύψους 84.427€ 
εφόσον ο αριθμός των υποψηφίων για μετεγγραφή ή κα¬ 
τάταξη υπερβαίνει τους 200. 

2. Εφόσον ο αριθμός των υποψηφίων υπερβαίνει τους 
50 και είναι μικρότερος από 200, το ποσό του Προϋπολο¬ 
γισμού υπολογίζεται στα 42.213,5€ και εφόσον είναι μι¬ 
κρότερος από 50 στα 28.142,33€ . Στην περίπτωση αυ¬ 
τή, παρέχεται η δυνατότητα στην ΚΕΕΜΕ αυξομείωσης 
των ατόμων που απασχολούνται στις επιτροπές και αύξη¬ 
σης της επιμέρους αμοιβής για τα άτομα δίχως όμως με¬ 
ταβολής της συνολικής ετήσιας δαπάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΙΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

Αριθ. Φ.446/11/34895 (4) 

Μεταβίβαση αρμοδιότητας του Αρχηγού Γενικού Επιτε¬ 
λείου Στρατού σε Ανώτατους - Ανώτερους Αξιωματι¬ 
κούς του Στρατού Ξηρός. 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 
Έχοντας υπόψη: 

α. Το Ν. 301/19.4.1976 «Περί της εις την Εφημερίδα της 
Κυβερνήσεως δημοσιευόμενης ύλης και ρυθμίσεως θε¬ 
μάτων αναφερομένων εις την έκδοσιν και κυκλοφορίαν 
τούτης» ΦΕΚ91/20.4.1976 (τ.Α') 
β. Την ΠαΔ 4-9/1983/ΓΕΣ/1ο ΕΓ/4/2 «Περί Υποχρεωτι¬ 
κής Χορηγήσεως Κανονικών Αδειών στο Μόνιμο σε Ενέρ¬ 
γεια Στρατιωτικό Προσωπικό και Αποζημιώσεως Αυτού 
για μη Χορηγηθείσα Αδεια», 
γ. ΤονΣΚ20-1 (ΠΔ 130/84) ΦΕΚ42/10.4.1984 (τ.Α'). 
δ. Το Νόμο 1763/1988 «Στρατολογίατων Ελλήνων» ΦΕΚ 
57/24.3.1988, (τ.Α'). 

ε. Την Πα.Δ 4-2/1993 /ΓΕΕΘΑ/ΔΣΛ/1 «Περί Αδειών 
Απουσίας Εφέδρων Αξιωματικών Οπλιτών Εφέδρων 
Οπλιτών και Οπλιτών από την Εφεδρεία». 

στ. Τη με αριθμό πρωτοκόλλου Φ.36100/8539/ 
18.5.1994/Υπουργείο Εσωτερικών Γ ενική Διεύθυνση Διοι¬ 
κητικής Υποστήριξης. 

ζ. Το Ν. 2292/1995 «Οργάνωση και λειτουργία Υπουρ¬ 
γείου Εθνικής Άμυνας, διοίκηση και έλεγχος των Ενόπλων 
Δυνάμεων και άλλες διατάξεις», ΦΕΚ 35/15.2.1995 (τ.Α'). 

η. Τη Φ.010/9/206615/Σ.280/1 Ιουλ.95/ΓΕΣ/ΔΟΡ/3β 
απόφαση κ. Α/ΓΕΣ «Μεταβίβαση Αρμοδιοτήτων του Αρ¬ 
χηγού Γενικού Επιτελείου Στρατού, σε Ανώτατους και 
Ανώτερους Αξιωματικούς του Στρατού, από αυτές που 
του παρέχονται από την κειμένη Νομοθεσία, από τις Ανα- 
τεθείσες σ’ αυτόν από τον Υπουργό Εθνικής Άμυνας και 
τους Υφυπουργούς Εθνικής Άμυνας», ΦΕΚ 697/9.8.1995 
(τ. Β'). 

θ. ΑΑΠ (ΕΧ) Φ.446/352534/Σ.87/1.12.1995 ΓΕΕΘΑ/ΔΙ- 
ΔΥΠ/ΠΡΣ/ΓΡ.ΟΡΓ. ΔΕΠΙΧ/ΓΡ. «Κ». 

ι. ΑΠ Φ. 400/116/805600/Σ.403/4.10.1997/ΓΕΣ/1 ο 
ΕΓ/3/2β. 

ια. Την υπ’ αριθμ. Φ.416.1/112/20890/Σ.4174/14 Αυγ. 
2001/ΓΕΣ/Ιο ΕΓ/4/1 απόφαση του κ. Α/ΓΕΣ «Καθορισμός 
αξιολογούντων και γνωματευόντων καθώς και κάθε λε¬ 
πτομέρειας σχετικής με την υποβολή και τήρηση των ατο¬ 
μικών εγγράφων των μονίμων αξιωματικών», (109/2001 
ΕΔΥΕΘΑ), όπως αυτή τροποποιήθηκε και συμπληρώθηκε 
μεταγενέστερα. 

ιβ. Το άρθρο 106 του Π.Δ. 351/2003 (ΦΕΚ 316/ 
31.12.2003 τ.Α') «Κωδικοποίηση σ’ Ενιαίο Κείμενο των 
Διατάξεων της Νομοθεσίας για την Εκλογή Βουλευτών». 

ιγ. Κανονισμός Ελλήνων Ακολούθων Άμυνας - Στρατού 
- Ναυτικού - Αεροπορίας / ΥΕΘΑ/ΓΕΕΘΑ/2004 (ΚΥΑ/ 
Φ. 167/335048/Σ.09/ΙΑΝ. 2004). 

ιδ. Τη με αριθμό Πρωτοκόλλου 177026/17.3.2004 κοινή 
απόφαση του Πρωθυπουργού και του Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής Άμυ¬ 
νας στους Υφυπουργούς Εθνικής Άμυνας «ΦΕΚ 517/ 
17.3.2004 (τ.Β'). 

ιε. Την υπ’ αριθμ. Φ. 271 /53/161499/Σ.3342/12 Μάίου 
2004/ΥΕΘΑ/ΓΕΕΘΑ/Β ΚΛΑΔΟΣ/ΔΙΔΥΠ & ΟΡΓ. 

ιστ. Την υπ’ αριθμ. Φ. 010/161889/Σ.3372/13 Μάίου 
2004/ΥΕΘΑ/ΓΕΕΘΑ/Β ΚΛΑΔΟΣ/ΔΙΔΥΠ & ΟΡΓ. «Απόφα¬ 
ση, Μεταβίβαση Αρμοδιότητας Υφυπουργού Εθνικής 


Άμυνας στους Αρχηγούς των Γενικών Επιτελείων των 
Ενόπλων Δυνάμεων στους Γ ενικούς Διευθυντές ΓΓΟΣΑΕ 
και ΕΠΥΕΘΑ και στον Πρόεδρο του Αναθεωρητικού Δικα¬ 
στηρίου» ΦΕΚ 726/14.5.2004 (τ.Β'). 

ιζ. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Μεταβιβάζουμε κατά περίπτωση στους παρακάτω 
ανώτατους - ανώτερους αξιωματικούς την αρμοδιότητα 
έγκρισης χορήγησης κανονικών αδειών, για το υπαγόμε¬ 
νο σ' αυτούς στρατιωτικό και πολιτικό προσωπικό, σε πε¬ 
ρίπτωση κατεπείγουσας ανάγκης στο διάστημα που με¬ 
σολαβεί από την προκήρυξη των εκλογών για την ανάδει¬ 
ξη των μελών του Ευρωπαϊκού Κοινοβουλίου μέχρι την 
13η Ιουνίου 2004, ημέρα διεξαγωγήςτων εκλογών αυτών, 
όπως παρακάτω: 

α. ΓΕΠΣ, Α' Υ - Β' Υ/ΓΕΣ, Δντές Κλάδων Γενικού Επιτε¬ 
λείου Στρατού. 

β. ΔΙΔΕ/ΓΕΣ, για τους στρατευμένους αθλητές (κατόπιν 
εισηγήσεως της ΔΕΚΠ/ΓΕΣ). 

γ. Δντες Επιτελικών Γ ραφείων - Επιτελικών Δνσεων, λοι¬ 
πών Δνσεωντου Γενικού Επιτελείου Στρατού καθώς και 
Δκτή του Τ/ΓΕΣ. 

δ. Δντές Όπλων και Σωμάτων του ΓΕΣ, για το υπαγόμε¬ 
νο σ' αυτούς στρατιωτικό και πολιτικό προσωπικό, για το 
προσωπικό των Στρατιωτικών Σχολών και Κέντρων Εκπαι- 
δεύσεως, που υπάγονται σ’ αυτούς και δεν διοικούνται 
από ανώτατο αξιωματικό καθώς και για το προσωπικό που 
υπάγεται σ’ αυτούς και υπηρετεί ή εκπαιδεύεται στο εξω¬ 
τερικό, (πλην Ειρηνευτικών Αποστολών και Στρατηγείων). 

ε. Διοικητές Μειζόνων Σχηματισμών - Σχηματισμών για 
το υπαγόμενο σ’ αυτούς στρατιωτικό και πολιτικό προ¬ 
σωπικό, για το προσωπικό των Στρατιωτικών Σχολών και 
Κέντρων εκπαιδεύσεως, που υπάγονται σε αυτούς και δεν 
διοικούνται από ανώτατο αξιωματικό και στο προσωπικό 
που υπηρετεί ή εκπαιδεύεται στο εξωτερικό και υπάγεται 
σ’ αυτούς, 
στ. Διοικητή ΕΛΔΥΚ. 

ζ. Διοικητές Στρατιωτικών Σχολών και Κέντρων Εκπαι- 
δεύσεως, εφόσον διοικούνται από ανώτατο αξιωματικό. 

η. Δκτές - Δντές ΑΟΟΑ - ΜΤΣ - ΤΕΘΑ - ΟΣΜΑΕΣ - ΤΑΑΘΠ 
-ΛΑΕΔ-ΑΣΥΕ. 

θ. ΑΚΑΜ Στρατού Ξηράς, για το υπαγόμενο σ’ αυτούς 
στρατιωτικό και πολιτικό προσωπικό. 

ι. Ανώτερους Έλληνες Αξιωματικούς (ΑΕΑ) Στρατηγεί¬ 
ων, για το υπαγόμενο σ’ αυτούς προσωπικό. 

ια. Για το προσωπικό που υπηρετεί εκτός Κλάδου, από 
τον αξιολογούντο αξιωματικό στον οποίο υπάγονται, 
όπως αυτό καθορίζεται στην υπ’ αριθμ. Φ.416.1/112/ 
20890/Σ.4174/14 Αυγ. 2001/ΓΕΣ/Ιο ΕΓ/4/1 απόφαση του 
κ. Α/ΓΕΣ» Καθορισμός αξιολογούντων και γνωματευό¬ 
ντων καθώς και κάθε λεπτομέρειας σχετικής με την υπο¬ 
βολή και τήρηση των ατομικών εγγράφων των μονίμων 
αξιωματικών» που κοινοποιήθηκε με την υπ’ αριθμ. 
109/2001 ΕΔΥΕΘΑ, όπως αυτή τροποποιήθηκε και συ¬ 
μπληρώθηκε μεταγενέστερα. 

Ιβ. ΔΒΚ/ΓΕΣ, για το στρατιωτικό και πολιτικό προσωπι¬ 
κό που δεν περιλαμβάνεται παραπάνω καθώς επίσης και 
για τις άδειες εξωτερικού των αξιωματικών Πολεμικής 
Διαθεσιμότητας. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 17 Μαΐου 2004 

Ο Αρχηγός 
ΝΙΚΟΛΑΟΣ ΝΤΟΥΒΑΣ 

-♦- 

Αριθ. 58190 οικ.Φ. 521.1 (5) 

Καθορισμός χορηγούμενων ατομικών εφοδίων στο προ¬ 
σωπικό ιδιωτικού δικαίου ορισμένου χρόνου του Πυ¬ 
ροσβεστικού Σώματος. 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ137/Α) το οποίο προστέθηκε 
με το άρθρο 27του Ν. 2081/1991 (ΦΕΚ 154/Α). 

β. Του άρθρου 37του Π.Δ.426/1991 «Οικονομική καιΛο- 
γιστική Υπηρεσία του Πυροσβεστικού Σώματος και άλλες 
διατάξεις» (ΦΕΚ 155/Α) όπως κωδικοποιήθηκαν μετιςδια- 
τάξειςτου άρθρου 166του Π.Δ. 210/1992 «Κωδικοποίηση 
διατάξεων Προεδρικών Διαταγμάτων του Κανονισμού 
Εσωτερικής Υπηρεσίας του Πυροσβεστικού Σώματος» 
(ΦΕΚ99/Α). 

γ. Του άρθρου 1 παρ. 1 (β) της 7004/3/39 από 15.3.2004 
κοινή υπουργική απόφαση Πρωθυπουργού και Υπουργού 
Δημόσιας Τάξης «Ανάθεση αρμοδιοτήτων στον Υφυπουρ¬ 
γό Δημόσιας Τάξης Χρήστο Μαρκογιαννάκη», (Β’ 518). 

2. Την υπ’ αριθ. 15269Φ. 109.1/1993 απόφασή μας «Κα¬ 
νονισμός στολών Πυροσβεστικού Προσωπικού του Πυ¬ 
ροσβεστικού Σώματος» (ΦΕΚ505/Β). 

3. Το γεγονός ότι με τις διατάξεις της απόφασης αυτής 
δεν προκαλείται επιπλέον δαπάνη σε βάρος του κρατικού 
προϋπολογισμού. 

4. Την αναγκαιότητα παροχής των κατάλληλων ατομι¬ 
κών εφοδίων στο εποχικό πυροσβεστικό προσωπικό ώστε 
να εξασφαλίζεται η απαραίτητη προστασία και ομοιομορ¬ 
φία αυτού καθώς και η απρόσκοπτη άσκηση του πυρο¬ 
σβεστικού έργου, αποφασίζουμε: 

Καθορίζουμε τα χορηγούμενα, με δαπάνη του Δημοσί¬ 
ου, ατομικά εφόδια (είδη ιματισμού, στολής, υπόδησης 
και εξάρτυσης) στους πυροσβέστες εποχικής απασχόλη¬ 
σης που προσλαμβάνονται στο Πυροσβεστικό Σώμα με 
σχέση εργασίας ιδιωτικού δικαίου ορισμένου χρόνου, τη 
χρονική διάρκεια χρήσης αυτών καθώς και κάθε άλλη 
σχετική λεπτομέρεια ως ακολούθως: 

Άρθρο 1 

Στους πυροσβέστες εποχικής απασχόλησης χορηγού¬ 
νται με δαπάνη του δημοσίου τα εξής ατομικά εφόδια: 

1. Δύο (2) ραμμένες στολές υπηρεσίας μαχίμων μονά¬ 
δων η καθεμία εκ των οποίων περιλαμβάνει πηλίκιο (τζό¬ 
κεϊ), χιτώνιο καιπερισκελίδα με την έναρξη απασχόλησης 
αυτών και στη συνέχεια μια (1) κάθε τρεις (3) αντιπυρικές 
περιόδους. 

2. Ένα (1) ζευγάρι υψηλά υποδήματα στρατιωτικού τύ¬ 
που (άρβυλα) κατά την έναρξη απασχόλησης αυτών και 
στη συνέχεια κάθε τρεις (3) αντιπυρικές περιόδους. 

3. Ένα (1) κράνος επεμβάσεων σε πυρκαγιές δασών 
εφάπαξ. 

4. Ένα (1) υδροδοχείο εφάπαξ. 


Άρθρο 2 

Για τον τρόπο και τη διαδικασία εφοδιασμού και χρέ- 
ωσης των παραπάνω ατομικών εφοδίων, εφαρμόζονται 
οι διατάξεις του άρθρου 18, της υπ’ αριθ. 22489 Φ. 
521.1 / 21 -06- 1994 (Β’ 595) απόφασης του Υπουργού 
Δημόσιας Τάξης «Καθορισμός χορηγουμένων ατομι¬ 
κών εφοδίων στο προσωπικό του Πυροσβεστικού Σώ¬ 
ματος». 

Άρθρο 3 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2004 

Ο ΥΦΥΠΟΥΡΓΟΣ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 
-♦- 

Αριθ. 9319/Ζ (6) 

Συγκρότηση Ομάδας Διοίκησης Έργου για το Ε.Π. 

«Κοινωνία της Πληροφορίας». 

Ο ΥΠΟΥΡΓΟΣ ΕΠΙΚΡΑΤΕΙΑΣ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 24 παρ. 3-12 του Ν. 
2860/2000 (ΦΕΚ251 Α). 

2. Τις διατάξεις του άρθρου 29 παρ. 1-7 της 10071/ 
23.3.2001 κοινής υπουργικής απόφασης (ΦΕΚ 324/Β/ 
27.3.2001) των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών, για τη «Σύσταση Ανώνυμης Εταιρίας «Κοινωνία της 
Πληροφορίας ΑΈ.»», όπως τροποποιήθηκε και συμπλη¬ 
ρώθηκε μεταγενέστερα. 

3. Την ανάγκη προώθησης του Επιχειρησιακού Προ¬ 
γράμματος «Κοινωνία της Πληροφορίας» στο Υπουργείο 
Τύπου και Μέσων Μαζικής Ενημέρωσης με την λήψη όλων 
των αναγκαίων μέτρων, προκειμένου να καταστεί αποτε¬ 
λεσματική η εφαρμογή του Προγράμματος. 

4. Τις διατάξεις του άρθρου 25 παρ. 2 Ν. 3166/2003, 
σχετικά με την «Οργάνωση και λειτουργία του Υπουργεί¬ 
ου Τύπου και Μ.Μ.Ε. και ρυθμίσεις για τον ευρύτερο το¬ 
μέα των μέσων ενημέρωσης». (ΦΕΚ 178/Α/2.7.2003). 

5. Τις διατάξειςτου άρθρου 17 Ν. 3205/2003, σχετικά με 
«Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ297/23.12.2003). 

6. Το Υπηρεσιακό Σημείωμα αριθμ. 1234/13.5.2004 της 
Γ ενικής Γ ραμματέως του ΥΠΤ & ΜΜΕ. 

7. Την απόφαση αριθμ. 7903/Ζ/28.4.2004 «Εξουσιοδό¬ 
τηση στο Γενικό Γραμματέα του Υπουργείου Τύπου και 
Μ.Μ.Ε., στο Γενικό Γραμματέα Ενημέρωσης, στο Γενικό 
Διευθυντή και στους Προϊσταμένους των Οργανικών Μο¬ 
νάδων (Δ/νσεων, Τμημάτων, Αυτοτελών Γραφείων), που 
ανήκουν στο Υπουργείο Τύπου και ΜΜΕ, να υπογράφουν 
με «Με εντολή Υπουργού»», αποφασίζουμε: 

Συγκροτούμε Ομάδα Διοίκησης Έργου του Επιχειρη¬ 
σιακού Προγράμματος «Κοινωνία της Πληροφορίας», 
αποτελούμενη από τους εξής: 

1. Πίπη Ανδρέα, Διδάκτορα μηχανικό Η/Υ και Πληροφο¬ 
ρικής, οτέλεχος της Γενικής Γραμματείας Πληροφορια¬ 
κών Συστημάτωντου Υπουργείου Οικονομίας και Οικονο¬ 
μικών, ως Υπεύθυνο Έργου. Ο Υπεύθυνος θα έχει τη συ¬ 
νολική εποπτεία και ευθύνη εκτέλεσης των έργων. Θα 
εγκρίνει αναθεωρήσεις τεχνικού ή οικονομικού περιεχο¬ 
μένου (με βάση τις εισηγήσεις του Τεχνικού Υπευθύνου), 
θα συγκαλεί την Ομάδα Διοίκησης Έργου και θα προε¬ 
δρεύει στις συνεδριάσεις της. Επίσης, θα κατανέμει τους 
διαθέσιμους ανθρώπινους πόρους των Μονάδων στις 
διάφορες ομάδες εργασίας, σε συνεργασία με τους 
Προϊσταμένους των Μονάδων και εκτιμώντας τις εισηγή- 
σειςτου Αναπληρωτή Υπεύθυνου Έργου. Τέλος, θα είναι 
υπεύθυνος για την εκπροσώπηση της Υπηρεσίας στις 
Εθνικές ή Κοινοτικές Αρχές μετά από συνεννόηση με την 
πολιτική ηγεσία. 

2. Χριστοδουλίδη Γεώργιο, μόνιμο υπάλληλο με βαθμό 
Α' του Κλάδου ΠΕ3 Πληροφορικής (Επιστήμης Η/Υ), 
Προϊστάμενο της Διεύθυνσης Πληροφορικής, ως Τεχνικό 
Υπεύθυνο. Ο ανωτέρω θα έχει την καθημερινή ευθύνη και 
εποπτεία καλής εκτέλεσης των έργων. Θα εγκρίνει σε 
πρώτο επίπεδο και θα εισηγείται στον Υπεύθυνο τα προ¬ 
γράμματα δράσης και ενδεχόμενες τροποποιήσεις. Επί¬ 
σης, θα κατανέμει τους διαθέσιμους αθρώπινους πόρους 
της Διεύθυνσης Πληροφορικής με βάση τις εκάστοτε 
δραστηριότητες και θα έχει την ευθύνη προετοιμασίας 
και αντιπροσώπευσης της Υπηρεσίας σε τυχόν ελέγχους 
της φυσικής προόδου του έργου από τις αρμόδιες αρχές. 

3. Δούκα Τριαντάφυλλο, μόνιμο υπάλληλο με βαθμό Β' 
του Κλάδου ΠΕΙ Διοικητικός, στέλεχος της Διεύθυνσης 
Οικονομικών Υπηρεσιών, ως Υπεύθυνο Διαχείρισης. Ο 
Υπεύθυνος Διαχείρισης θα έχει τη συνολική ευθύνη κα¬ 
λής εκτέλεσης και ενεργειών διαχείρισης. Θα βρίσκεται 
σε συνεχή επαφή με τον Υπεύθυνο Έργου, τον Τεχνικό 
Υπεύ θ υ νο και τον Αναπλη ρωτή Υπεύθυνο Έργου, ώστε να 
υπάρχει ανά πάσα στιγμή η συνολική εικόνα προόδου του 
έργου. 

Η διαχειριστική υποστήριξη περιλαμβάνει: 

• Συντήρηση σε έντυπη και ηλεκτρονική μορφή όλων 
των πρωτογενών στοιχείων δαπανών του έργου. 

• Παραγωγή και αποστολή οικονομικών και άλλων ανα¬ 
φορών προς τις αρμόδιες Εθνικές, Κοινοτικές και εσωτε¬ 
ρικές στο ΥΠΤ & ΜΜΕ αρχές. 

• Προετοιμασία και εκπροσώπηση του ΥΠΤ & ΜΜΕ σε 
διαχειριστικούς ελέγχους. 

• Διασφάλιση ροής χρηματοδότησης. 

• Διεκπεραίωση όλων των απαιτούμενων επαφών και 
ενεργειών με το διοικητικό μηχανισμό του ΥΠΤ & ΜΜΕ. 

• Γραμματειακή υποστήριξη κατά τις συνεδριάσεις της 
Ομάδας. 

• Δημιουργία και συντήρηση ολοκληρωμένου φυσικού 
και ηλεκτρονικού αρχείου για κάθε υποέργο, που θα πε¬ 
ριέχουν όλες τις πληροφορίες και τα στοιχεία για το σχε¬ 
δίασμά, τις προκηρύξεις, τις αναθέσεις εκτέλεσης, την 
υλοποίηση, τη χρηματοδότηση και άλλες διαχειριστικές 
ενέργειες της Διοίκησης του ΥΠΤ & ΜΜΕ και ενδεχομέ¬ 
νων άλλων εμπλεκομένων φορέων. 

4. Ποδιά Νίκο, μόνιμο υπάλληλο με βαθμό Α'του Κλά¬ 
δου ΤΕ4 Τεχνολόγων Ηλεκτρολόγων Μηχανικών, στέλε¬ 
χος της Διεύθυνσης Πληροφορικής, ως Αναπληρωτή 
Υπεύθυνο Έργου. Ο ανωτέρω πρόκειται να αναπληρώνει 
τον Υπεύθυνο σε περίπτωση που εκείνος απουσιάζει ή κω¬ 
λύεται. Ως Αναπληρωτής Υπεύθυνος Έργου, θα παρακο¬ 


λουθεί για λογαριασμό του Υπεύθυνου τα χρονοδιαγράμ¬ 
ματα και τη γενικότερη πορεία του έργου. Επίσης, θα με¬ 
ριμνά για την προσαρμογή των δράσεων στις υποδείξεις 
του Υπεύθυνου και θα αναλαμβάνει, σύμφωνα με τις οδη¬ 
γίες του Υπεύθυνου, στο πλαίσιο της Ομάδας Εργασίας, 
ειδικά καθήκοντα, εάν παραστεί ανάγκη. Τέλος, θα ειση- 
γείται στον Υπεύθυνο για την κατανομή των ανθρώπινων 
πόρων της Υπηρεσίας στις διάφορες Ομάδες Εργασίας, 
σε συνεργασία με τους Προϊσταμένους των Μονάδων. 

Στον τομέα ευθύνης της Ομάδας θα περιλαμβάνονται 
όλα τα έργα του Επιχειρησιακού Προγράμματος του ΥΠΤ 
& ΜΜΕ «Κοινωνία της Πληροφορίας». Η Ομάδα Διοίκη¬ 
σης Έργου θα συνεργάζεται με τον Τεχνικό Σύμβουλο 
που θα αναδεικνύεται για κάθε επί μέρους έργο. 

Τα μέλη της Ομάδας θα αμείβονται για τις συνεδριάσεις 
της. Η αμοιβή θα καθοριστεί σύμφωνα με τις διατάξεις 
του άρθρου 17 του Ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2004 

Με εντολή Υπουργού 

Η Γ ενική Γ ραμματέας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

1. Ανακαλείται η αριθμ. Φ. 12.1 /4900/Β3 υπουργική από¬ 
φαση (ΦΕΚ 432/Β/2003) ως προς το σημείο α/α 154 της 
σελίδας 5924, των εκδόσεων ΠΕΛΑΓΙΑ ΖΗΤΗ & ΣΙΑ ΟΈ. 
ΕΚΔΟΣΕΙΣ - ΕΚΤΥΠΩΣΕΙΣ ΒΙΒΛΙΩΝ των συγγραφέων 
ΚΙΤΣΟΠΑΝΙΔΗ Γ. - ΚΑΜΕΝΙΔΗ X. με τίτλο συγγράμματος 
ΑΓΡΟΤΙΚΗ ΟΙΚΟΝΟΜΙΚΗ (Β' ΕΚΔΟΣΗ). 

2. Ανακαλείται η αριθμ. Φ. 12.1/40227/Β3 υπουργική 
απόφαση (ΦΕΚ 854/Β/2003) ως προς το σημείο α/α 115 
της σελίδας 11982, των εκδόσεων ΕΚΔΟΣΕΙΣ Ε. ΣΑΚΕΛ- 
ΛΗ ΟΜΟΡΡΥΟΜΗ ΕΤΑΙΡΙΑ ΕΠΙΣΤΗΜΟΝΙΚΩΝ ΕΚΔΟΣΕ¬ 
ΩΝ ΚΑΙ ΕΠΙΜΟΡΦΩΣΗΣ ΣΤΕΛΕΧΩΝ ΕΠΙΧΕΙΡΗΣΕΩΝ Ε. 
ΣΑΚΕΛΛΗ ΚΑΙ ΣΥΝΕΡΓΑΤΕΣ του συγγραφέα ΣΑΚΕΛΛΗ Ε. 
με τίτλο συγγράμματος ΣΥΓΧΩΝΕΥΣΕΙΣ - ΔΙΑΣΠΑΣΕΙΣ - 
ΕΞΑΓΟΡΕΣ - ΜΕΤΑΤΡΟΠΕΣ ΕΤΑΙΡΙΩΝ & ΕΚΤΙΜΗΣΗ 
ΑΞΙΑΣ ΕΠΙΧΕΙΡΗΣΕΩΣ. 

3. Στην αριθμ. Φ.12.1/4900/Β3 υπουργική απόφαση 
(ΦΕΚ 432/Β/2003) στο α/α 16 της σελίδας 5962 για το βι¬ 
βλίο των εκδόσεων ΑΘΑΝΑΣΙΟΣ Β. ΒΕΡΤΣΕΤΗΣ, του συγ¬ 
γραφέα ΒΕΡΤΣΕΤΗ Α„ με τίτλο ΔΙΔΑΚΤΙΚΗ Τ. Δ' Η ΠΑΙ¬ 
ΔΑΓΩΓΙΚΗ - ΔΙΔΑΚΤΙΚΗ Στους ΑΡΧΑΙΟΥΣ ΣΥΓΓΡΑΦΕΙΣ, 
αντικαθίσταται: 

α) στη στήλη ΤΙΜΗ 2002 - 2003 + (3%) ΣΕ ΕΥΡΩ η 
εσφαλμένη τιμή 7,04 με τη σωστή 7,25. 

β) στη στήλη ΦΕΚ το εσφαλμένο ΦΕΚ 122/Β/02 με το 
σωστό ΦΕΚ 254/Β/2003. 

γ) στη στήλη ΤΙ Μ Η 2003 - 2004 + (2%) ΣΕ ΕΥΡΩ η εσφαλ¬ 
μένη τιμή 7,18 με τη σωστή 7,40. 

4. Στην αριθμ. Φ.12.1/53604/Β3 υπουργική απόφαση 
(ΦΕΚ 885/Β/2003) στο α/α 18 της σελίδας 12310 για το βι¬ 
βλίο των εκδόσεων ΚΑΠΟΛΑ ΠΑΓΩΝΑ ΕΚΔΟΣΕΙΣ - ΕΚ¬ 
ΘΕΣΕΙΣ - ΜΕΛΕΤΕΣ, του συγγραφέα ΕΟΟ υ., αντικαθί¬ 
σταται ο εσφαλμένος τίτλος ΠΩΣ ΓΡΑΦΕΤΑΙ ΜΙΑ ΔΙΠΛΩ¬ 
ΜΑΤΙΚΗ ΕΡΓΑΣΙΑ, με το σωστό τίτλο ΠΩΣ ΓΙΝΕΤΑΙ ΜΙΑ 
ΔΙΠΛΩΜΑΤΙΚΗ ΕΡΓΑΣΙΑ. 

5. Στην αριθμ. Φ. 12.1/10453/Β3 υπουργική απόφαση 
(ΦΕΚ 335/Β/2004) στο α/α 4 της σελίδας 3773 για το βι¬ 
βλίο με τίτλο ΑΡΧΕΣ ΓΕΝΙΚΗΣ ΧΕΙΡΟΥΡΓΙΚΗΣ ΤΟΜΟΙ Α 
και Β των συγγραφέων ΠΑΠΑΔΗΜΗΤΡΙΟΥ I. - ΑΝΔΡΟΥ- 
ΛΑΚΗΣ Γ., αντικαθίσταται η εσφαλμένη επωνυμία του εκ¬ 
δότη ΠΑΡΙΣΙΑΝΟΥ ΑΝΩΝΥΜΗ ΕΚΔΟΤΙΚΗ ΕΙΣΑΓΩΓΙΚΗ 
ΕΜΠΟΡΙΚΗ ΕΤΑΙΡΙΑ ΕΠΙΣΤΗΜΟΝΙΚΩΝ ΒΙΒΛΙΩΝ με την 
ορθή επωνυμία ΕΠΙΣΤΗΜΟΝΙΚΕΣ ΕΚΔΟΣΕΙΣ ΓΡΗΓΟ- 
ΡΙΟΣ Κ. ΠΑΡΙΣΙΑΝΟΣ ΜΑΡΙΑ ΓΡ. ΠΑΡΙΣΙΑΝΟΥ. 

6. Στην αριθμ. Φ.12.1/144239/Β3 υπουργική απόφαση 
(ΦΕΚ 651/Β/2003) στο α/α 1 της σελίδας 8973 για το βι¬ 
βλίο μετίτλο Ο ΚΑΡΚΙΝΟΣ ΣΗΜΕΡΑ ΧΕΙΡΟΥΡΓΙΚΗ ΟΓΚΟ- 
ΛΟΓΙΚΗ ΘΕΩΡΗΣΗ των συγγραφέων ΑΠΟΣΤΟΛΙΔΗΣ Ν. - 
ΠΑΝΟΥΣΟΠΟΥΛΟΣ Δ., αντικαθίσταται η εσφαλμένη επω¬ 
νυμία του εκδότη ΕΛΛΗΝ ΕΚΔΟΣΕΙΣ Γ. ΠΑΡΙΚΟΣ & ΣΙΑ 
Ε.Ε. με την ορθή επωνυμία ΑΠΟΣΤΟΛΙΔΗΣ Ν. - ΠΑ- 
ΝΟΥΣΟΠΟΥΛΟΣ Δ. 

7. Στην αριθμ. Φ.12.1/40227/Β3 υπουργική απόφαση 
(ΦΕΚ 854/Β/2003) στο α/α 38 της σελίδας 11967 για το βι¬ 


βλίο μετίτλο ΕΙΣΑΓΩΓΗ ΣΤΗΝ ΚΛΑΣΣΙΚΗ ΦΙΛΟΛΟΓΙΑ του 
συγγραφέα ΠΑΠΑΝ ΙΚΟΛΑΟΥ Α., αντικαθίσταται η εσφαλ¬ 
μένη επωνυμία του εκδότη ΕΚΔΟΤΗΣ: ΠΑΠΑΝΙΚΟΛΑΟΥ 
ΔΗΜ. ΑΝΤΩΝΙΟΣ ΔΙΑΘΕΤΗΣ : ΒΙΒΛΙΟΠΩΛΕΙΟ ΔΗΜ. Ν. 
ΠΑΠΑΔΗ ΜΑΣ & ΣΙΑ Ο. Ε με την ορθή επωνυμία ΕΚΔΟΤΗΣ: 
ΠΑΠΑΝΙΚΟΛΑΟΥ ΔΗΜ. ΑΝΤΩΝΙΟΣ ΔΙΑΘΕΤΗΣ & ΔΙΚΑΙ¬ 
ΟΥΧΟΣ: ΒΙΒΛΙΟΠΩΛΕΙΟ ΔΗΜ. Ν. ΠΑΠΑΔΗΜΑΣ&ΣΙΑΟ.Ε 

8. Στην αριθμ. Φ.12.1/5179/Β3 υπουργική απόφαση 
(ΦΕΚ 236/Β/2004) στο α/α 15 της σελίδας 2624 για το βι¬ 
βλίο με τίτλο ΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΚΑΙ Η 
ΔΙΑΜΟΡΦΩΣΗ ΤΗΣ ΚΟΙΝΗΣ ΓΝΩΜΗΣ των συγγραφέων 
ΜακΚΟΜΠΣ Μ. - ΕΙΝΣΙΝΤΕΛ Ε. - ΟΥΙΒΕΡ Ν. αντικαθίστα¬ 
ται στη στήλη ΑΚΑΔΗΜΑΪΚΟ ΕΤΟΣΔΙΑΝΟΜΗΣτο εσφαλ¬ 
μένο ΕΤΟΣ 2003 - 004 με το ορθό ΕΤΟΣ 2002 - 2003. 

9. Στο προοίμιο της απόφασης Φ.12.1./20899/Β3 (ΦΕΚ 
679/Β/2004) διορθώνεταιτο εσφαλμένο «απόφασης Φ. 12.1./ 
20899/Β3» στο σωστό «απόφαση Φ. 12.1 /28099/Β3». 

(Από το Υπ. Εθνικής Παιδείας και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




